14. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 30525 της 8/17 Δεκ. 1953 Περί συστάσεως παρά τοις Γραφείοις Ευρέσεως Εργασίας πενταμελών και τριμελών Επιτροπών. Έχοντες υπ’ όψιν: 1)Τας διατάξεις της παρ. 2 του άρθρ. 2 του Ν.Δ. 2656/53. 2)Τας υπ’ αριθ. 42901/1937, 34873/1938, 6987/ 1939, 32827/38, 43747/38, 48390/38, 6985/6990/ 1939, 3176/1940, 32883/1946, 55279/46, 48819/50 ημετέρας αποφάσεις, δι’ ων συνεστήθησαν τα προ του Ν.Δ. 2656/53 λειτουργούντα Γραφεία Ευρέσεως Εργασίας, αποφασίζομεν: Άρθρ.1.-1.Συνιστώμεν παρ’ εκάστω Γραφείω Ευρέσεως Εργασίας των πόλεων Αθηνών, Πειραιώς και Θεσσαλονίκης πενταμελή Επιτροπήν, αποτελουμένην από τον Επιθεωρητήν Εργασίας, εκάστης πόλεως, ως Πρόεδρον και ανά δύο αντιπροσώπους των εργοδοτών και εργαζομένων οριζομένων μετά των αναπληρωτών των δι’ ημετέρων αποφάσεων δι’ εκάστην των Επιτροπών τούτων. 2.Συνιστώμεν τριμελή Επιτροπή, παρ’ εκαστω των Γραφείων Ευρέσεως Εργασίας των πόλεων Παρών, Καβάλας, Βόλου, Κομοτηνής, Μυτιλήνης, Καλαμών, Σύρου, Σερρών, Ελευσίνος, Χανίων, Ηρακλείου, Χαλκίδος, Ξάνθης, Κερκύρας, Πύργου, Εδέσσης, Ναούσης Βερροίας, Χίου, Καρλοβασίου Σάμου, Τρικάλων, Λαρίσης, Λεβαδείας, Κεφαλληνίας και Ιωαννίνων, αποτελουμένην εκ του προϊσταμένου των Γραφείων Επιθεωρήσεως Εργασίας, ως Προέδρου και ανά ενός αντιπροσώπου των εργοδοτών και των εργαζομένων, οριζομένων μετά των αναπληρωτών αυτών δι’ ημετέρων αποφάσεων, Εις ας πόλεις δεν λειτουργουσι Γραφεία Επιθεωρήσεων Εργασίας, Πρόεδρος ορίζεται είτε ο προϊστάμενος του Γραφείου Ευρέσεως Εργασίας, είτε έτερος δημόσιος υπάλληλος δια των αυτών αποφάσεων ημών. 3.«Χρέη Εισηγητού παρ’ εκάστη των Επιτροπών Εκτελεί ο Προϊστάμενος εκάστου Γραφείου Ευρέσεως Εργασίας ή τούτου κωλυομένου ο νόμιμος αναπληρωτής του». Δια τα θέματα του επαγγελματικού προσανατολισμού και της επαγγελματικής μορφώσεως των εργαζομένων εισηγείται ο αρμόδιος υπάλληλος. Τα εντός « » διωρθώθησαν ως άνω δια διορθώσεως ημαρτημένων του από 30/4/54 Φ.Ε.Κ. 4.Χρέη Γραμματέως των ανωτέρω Επιτροπών εκτελεί εις των υπαλλήλων του Γραφείου Ευρέσεως Εργασίας, οριζόμενος είτε δι’ ημετέρων αποφάσεων, είτε δι’ αποφάσεων των Προέδρων των Επιτροπών τούτων. Άρθρ.2.-Αι Επιτροπαί αύται: 1.Εποπτεύουσι την καλήν λειτουργίαν των υπηρεσιών του Γραφείου Ευρέσεως Εργασίας και ελέγχουν την παρ’ αυτού πιστήν εκτέλεσιν των νομίμων διατάξεων.  2.Γνωμοδοτούσιν επί των απασχολούντων το Γραφείον Ευρέσεως Εργασίας ζητημάτων και μελετώσι τα ληπτέα μέτρα προς καλλιτέραν εκπλήρωσιν των παρ’ αυτού επιδιωκομένων σκοπών. 3.Υποβάλλουσιν εις τον Υπουργόν Εργασίας τας γνώμας των επί της καλυτέρας οργανώσεως του Γραφείου. 4.Διατηρούσιν όσον το δυνατόν στενωτέρας σχέσεις μετά των τοπικών εργοδοτικών και εργατικών οργανώσεων, ως και των εμπορικών και βιομηχανικών επιχειρήσεων της περιφερείας των και διευκολύνουσι τας υπηρεσίας του Γραφείου Ευρέσεως Εργασίας εις την επίτευξιν αμέσου επαφής μεταξύ των εργοδοτών και εργατών. 5.Καταρτίζουσιν από κοινού μετά του προϊσταμένου του Γραφείου Ευρέσεως Εργασίας τον ετήσιον προϋπολογισμόν δαπανών του Γραφείου Ευρέσεως Εργασίας, ον υποβάλλουν προς έγκρισιν εις το Δ. Συμβούλιον του Ιδρύματος Κοινων. Ασφαλίσεων και επιβλέπουσι την πρόσφορον χρησιμοποίησιν των υπέρ αυτού εγκεκριμένων πιστώσεων, αίτινες διατίθενται μετά προηγουμένην έγκρισίν των. 6.Υποβάλλουσιν εις το Δ.Σ. του Ιδρύματος Κοινων. Ασφαλίσεων προς έγκρισιν και εις τον Υπουργόν της Εργασίας απολογισμόν των ετησίων δαπανών, και  7.Καταρτίζουδιν ανά τρίμηνο έκθεσιν πεπραγμένων μετά στατιστικών στοιχείων, επί τη βάσει ειδικών προς τούτο οδηγιών του Υπουργείου Εργασίας, ην υποβάλλουσιν εις τον Υπουργόν Εργασίας, εις το τέλος δε εκάστου έτους γενική έκθεσιν πεπραγμένων του όλου έργου του Γραφείου Ευρέσεως Εργασίας μετά προτάσεων περί των κατά την κρίσιν των ενδεδειγμένων να ληφθώσι μέτρων δια την βελτίωσιν των όρων απασχολήσεως, του επαγγελματικού προσανατολισμού και της επαγγελματικής μορφώσεως εργαζομένων εν τη περιφερεία των. Άρθρ.3.-1.Ο Πρόεδρος εκάστης Επιτροπής προΐσταται των συνεδριάσεων αυτής και διευθύνει αυτάς, υπογράφει τας γνωμοδοτήσεις αυτής και τα επ’ ονόματι αυτού εξερχόμενα έγγραφα. 2.Αι αποφάσεις της Επιτροπής λαμβάνονται κατά πλειοψηφίαν, εν ισοψηφία υπερισχυούσης της γνώμης υπέρ ης ετάχθη ο Πρόεδρος. 3.Η Επιτροπή συνεδριάζει εις τα Γραφεία Ευρέσεως Εργασίας. Περί των συζητήσεων, εισηγήσεων και αποφάσεων αυτής τηρούνται πρακτικά, άτινα υπογράφονται παρά του Προέδρου, των παραστάντων μελών, του Εισηγη6του και του Γραμματέως και των αντίγραφα υποβάλλονται εις τον Υπουργόν της Εργασίας. Αι συνεδριάσεις της Επιτροπής δεν είναι δημόσιοι. (Μετά την σελ. 82,04) Σελ. 82,05 Γραφεία Εύρεσης Εργασίας Σύμβουλοι Εργασίας 15.Γ.α.14 4.Ο Πρόεδρος καλεί την Επιτροπή οσάκις κρίνει τούτο σκόπιμον ή επί τη αιτήσει του Υπουργού της Εργασίας, Πάντως η Επιτροπή δέον να συγκαλήται άπαξ τουλάχιστον κατά μήνα ίνα λαμβάνη γνώσιν της καταστάσεως και της πορείας των εργασιών του Γραφείου Ευρέσεως Εργασίας. 5.Εν περιπτώσει απουσίας των επαγγελματικών μελών της Επιτροπής από πλειοτέρας των τριών συνεδριάσεων, ταύτα αντικαθίστανται δι’ ετέρων, δι’ ημετέρων αποφάσεων. Άρθρ.4.-1.Τα μέλη των ανωτέρω Επιτροπών, οι εισηγηταί και οι γραμματείς δικαιούνται εξόδων κινήσεως και προσθέτων δαπανών δι’ εκ΄στην συνεδρίασιν εις ην παρέστησαν$, ίσην προς τα εκάστοτε οριζόμενα δια τα μέλη των Τοπικών Επιτροπών Διοικήσεως των Υποκαταστημάτων του Ι.Κ.Α., πάντως ουχί πλέον των τριών συνεδριάσεων. 2.Αι δαπάναι λειτουργίας των Επιτροπών ενεργούνται εις βάρος του Ιδρύματας Κοινωνικών Ασφαλίσεων.